**Muudatus nr 1**

30.12.2020 sõlmitud

üürilepingu nr KPJ-4/2020-319 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Eesti Vabariik Tallinna Vangla kaudu,** registrikood 70001113,asukoht Linnaaru tee 5, Soodevahe küla, Rae vald, Harjumaa 75322 (edaspidi nimetatud **üürnik**), mida esindab põhimääruse alusel vanglateenistuse haldusosakonna juhataja Risto Lindeberg,

edaspidi eraldi või ühiselt nimetatud **pool**või **pooled**,

*võttes arvesse, et*

1. Üürileandja ja Tartu Vangla vahel on 30.12.2020 sõlmitud üürileping nr KPJ-4/2020-319 (edaspidi nimetatud **leping**), mille kohaselt on üürnikul õigus kasutada **Viljandis Koidu tn 5 / Posti tn 22** asuvat üüripinda. Justiitsministri 14.12.2023 määrusega nr 29 „Vanglatega seotud justiitsministri määruste muutmine“ (edaspidi nimetatud **justiitsministri määrus nr 29**) muudeti justiitsministri 24.01.2007 määrust nr 5 „Tallinna Vangla teenistujate koosseis“, mille alusel liideti Tartu Vangla kriminaalhoolduse osakond Tallinna Vangla kriminaalhoolduse osakonnaga. Eelnevast tulenevalt loetakse käesoleva üürileping nr KPJ-4/2020-319 pooleks Tartu Vangla asemel Tallinna Vangla;
2. üürileandja ja Viru Vangla vahel on 16.12.2020 sõlmitud üürileping nr KPJ-4/2020-321 **Viljandis Koidu tn 5 / Posti tn 22** asuva üüripinna kasutamiseks. Justiitsministri määruse nr 29 alusel liideti Viru Vangla kriminaalhoolduse osakond Tallinna Vangla kriminaalhoolduse osakonnaga, mille tõttu on pooled kokku leppinud lõpetada 16.12.2020 sõlmitud üürileping nr KPJ-4/2020-321 ning lisada üürilepingu nr KPJ-4/2020-321 alusel Viru Vangla kasutuses olev üüripind alates 01.11.2024 käesoleva lepingu nr KPJ-4/2020-319 alusel kasutatava üüripinna hulka. Eelnevast tulenevalt muudetakse lepingus üüripinna suurust, lepingu lisaks nr 1 olevat plaani ning korrigeeritakse lisas nr 3 kasutustasu suurust;
3. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025;
4. muutunud on üürileandja poolne kontaktisik, mistõttu muudetakse lepingus fikseeritud kontaktandmeid,

lepivad kokku alljärgnevas (edaspidi nimetatud **kokkulepe)**:

1. Muuta lepingus üürniku andmeid järgmiselt:

**üürnik Tallinna Vangla**

Registrikood: 70001113

Juriidiline aadress: Linnaaru tee 5, Soodevahe küla, Rae vald, Harjumaa 75322

Telefon: (372) 612 7539

E-post: [talv.info@just.ee](mailto:talv.info@just.ee)

Esindaja lepingu sõlmimisel: vanglateenistuse haldusosakonna juhataja Risto Lindeberg, põhimääruse alusel

Kontaktisik: vanglateenistuse haldusteenistuse juht Raivo Pruuel

Kontaktisiku telefon: (372) 612 7532

Kontaktisiku e-post: [raivo.pruuel@just.ee](mailto:raivo.pruuel@just.ee)

1. Muuta **lepingu eritingimuste** **punkti 1.2** ning lugeda see alates 01.11.2024 õigeks alljärgnevas sõnastuses:

**„1.2** Kinnistu oluliseks osaks on kohtuhoone Koidu tn 5 / Posti tn 22 (ehitisregistri kood 112027412, ehitise kasutamise otstarve büroohoone, mälestise number puudub), üüritav pind 1 605,2 m², millest 1 402,0 m² on üürnike ainukasutuses ja 203,2 m² on üürnike ühiskasutuses.“.

1. Muuta **lepingu eritingimuste** **punkti 2.1** ning lugeda see õigeks alates 01.11.2024 alljärgnevas sõnastuses:

„**2.1.** Üürniku kasutuses olev üüripind kohtuhoones kokku on arvestuslikult 175,2 m², millest:  
2.1.1. 175,2 m² on üürniku ainukasutuses;  
2.1.2. 0,0 m² on proportsionaalne osa üürnike ühiskasutuses olevast pinnast.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: lõuna piirkonna kinnisvarahaldur Tiina Laas

Kontaktisiku telefon: 5322 5167

Kontaktisiku e-post: [tiina.laas@rkas.ee](mailto:tiina.laas@rkas.ee)

1. Muuta lepingu **lisa nr 1 „Üüripinna plaanid“** ja asendada see alates 01.11.2024 kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see alates 01.11.2024 kokkuleppe lisaga nr 2.
3. Jätta ülejäänud lepingu tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

1. **Lepingu lisa nr 1 - Üüripinna plaanid ja eksplikatsioon**
2. **Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Risto Lindeberg

haldusteenuste direktor vanglateenistuse haldusosakonna juhataja

Riigi Kinnisvara AS Tallinna Vangla